Jüri ajaveeb, oma mõtted, tekstid ja pildid. Head ajaveetmist!
Suurveed
- Üksikasjad
- Kategooria: jflash
-
-
- -> 1207
Kõik räägivad et uputab ja uputab ja Ihaste teeäärsed alad on vee all. Minu arust on see ala seal iga aasta vee all olnud aga ikkagi käisime vaatamas. Inna väitis kohe et vett on vähe ja ta ei hakka pilti tegemagi, tal eelmisest aastat ilusamad pildid olemas Ma siiski ajasin enda autost välja ja paar klõpsu tegin. Kuskil Ihaste taga metsa vahel oli ka üks vahva silt idiootidele.
Kui juba looduse vahtimiseks läks siis tegime suurema ringi üle Roiu enne kui kodu tagasi jõudsime. Metsade all on kohati lund veel palju, seega tuleb veel jõgedele vett lisa, näis. Ka tänane uudis teavitas et viimased päevad on Emajõe veetase tõusnud 10 cm ööpäevas. Tartus bussijaama juures on madalamad jalutuskäigu teed juba vee all ja kohe kohe on vee all ka osa Atlantise ees olevast platsikesest. Loodus on oma ebastabiilsuses tegelikult ikka väga ilus ja pakub omamoodi vaatemänge, ka ootamatusi ja ebamugavusi aga keegi ei ole teil käskinud elada aladel mis kord mõne aasta jooksul vee alla mattub.